
Muiste elas ühes väikeses metsajärves kaks 
paharetipoega. Alul said nad teineteisega päris 
hästi läbi. Hiljemini aga tekkis nende vahel tülisid 
ja kadedust. Järv jäi neile kitsaks. Tuli otsida 
uut eluaset. 

Paharetipoegadel oli õnne. Suures Kikerpära” E 
soos leidsid nad sobiva koha. Aga jällegi tekkis pa- 
handus. Nad ei jõudnud kuidagi kokkuleppele, 
kumb pidi saama soo pärisperemeheks. 

Soo äärde juhtus tulema Kalevipoeg oma sõp- 
rade Alevipoja ja Sulevipojaga. Kui paharetid mär- 
kasid Kalevipoega, hõikasid nad nagu ühest suust: 

»Kallis Kalevipoeg, tule siia ja otsusta, kelle 
oma on 800, kas minu või venna.“ 

»See tühi paik ei kuulu kellelegi,“ vastas Ka- 
levipoeg. ,,Aga ma võin ta teile kinkida tulevaseks 
kodupaigaks. Suuremale saagu suurem pool, väik- 
semale väiksem.“ 


»Aga meie ei oska maad õieti mõõta,“ ütles va- 
nem paharett. ,,Läheksime jälle riidu. Ole hea 
mees ja jaota ise.“ 

»Mul on mujal tegemist,“ kostis Kalevipoeg. 
aidata.“ 

Alevipoeg läks Mustapalli jõe kaldale, et siit 
alustada jaotamist. Kui ta parajasti hakkas esi- 
mest piirivaia maasse taguma, ilmus jõest vana 
Vetevaim ja küsis uudishimulikult: 

»Mis sina siin teed?“ 

»Niisama,“ vastas Alevipoeg kartmatult. 
»Teen jõele tõkke ette. Siis ei pääse siin keegi 
enam liikuma.“ 

»Oh heldeke!“ ütles Vetevana ehmudes. ,,Minu 
talu jääb siis päris sissekäiguta. Ära saseda tee! 
Annan sulle hea tasu. Toon kõik, mis nõuad.“ 

»Noh, kui tood mulle kaabutäie hõberahasid, 
siis jätan tõkke tegemata.“ 

»Väga hea,“ ütles Vetevaim rõõmsalt. , Homme 
hommikul tulen rahadega.“ 

Öö jooksul kaevas Alevipoeg kaldasse sügava 
augu. Augu kattis ta kübaraga, mille põhja oli lõi- 

»Kallis Kalevipoeg, tule siia ja otsusta, kelle oma on 800, 
kas minu või venna.“ 


gatud lõhe. Vetevaim ilmus varahommikul, kaasas 
koorem hõbedat. Kui ta selle kübarasse puistas, 
kukkusid rahad läbi lõhe auku kübara all ja kübar 
jäi ikka tühjaks. 

Vetevaim tõi teise hõlmatäie rahasid, tõi kol- 
manda, neljanda, viienda, aga kübar ei saanud ikka 
täis. Ta kaapis kirstupõhjadest viimased rahad 
kokku ja kandis kohale. Aga kaabu jäi endist viisi 
tühjaks. 

»Oh,“ ütles Vetevaim. ,, Nüüd on mu raha otsas. 
Kas sa kannataksid sügiseni, siis tasun sulle võla 
täies suuruses.“ 

»Leppisime teisiti kokku,“ naeratas Alevipoeg. 
»Täida oma lubadus, muidu teen jõele tammi ette.“ 

»Hüva!“ vastas kaval Vetevaim. ,,Kui tuleksid 
ise rahale järele, saaksid kõik kätte.“ 

»Mul ei ole praegu aega,“ ütles Alevipoeg. 
»Aga mu sõber, Kalevipoja kannupoiss, tuleb hea 
meelega sinuga kaasa.“ 

Kaua rändas kannupoiss ühes Vetevaimuga 
veealustes koobastes. Viimaks jõuti Vetevaimu 
tallu. Siin tikkusid kannupoisi kallale Vetevaimu 
abilised. Kavalusega pääses kannupoiss lõpuks 

»Mis sina siin teed?“ 


nende käest põgenema. Alevipoeg oli jõekaldalt 
juba lahkunud ja hõbeda kaasa võtnud. 

»Pea kinni, vennas!“ kuulis kannupoiss selja 
tagant kellegi hüüdu. Vetevaim järgnes talle lõõt- 
sutades. , Unustasid rahakoorma maha. Või tahad 
asja teisiti korraldada? Kas tahad jõudu katsuda 
või võidu joosta?“ 

»Minugi poolest,“ kostis kannupoiss. ,,Otsime 
võitluseks paraja paiga.“ 

Kui nad pisut olid kõndinud, kohtasid nad oota- 
matult Kalevipoega ja Alevipoega. 

»Ennäe! Seal ongi mu võlgnik,“ hüüdis Alevi- 
poeg. ,Ta ei täitnud lubadust.“ 

»Ta tahab jõudu katsuda,“ tähendas kannu- 
poiss. 

»Jõudu katsuda?“ ütles Kalevipoeg. ,, Aga mui- 
dugi. Mingem Närska mäele ja katsugem jõudu.“ 


Kõige esmalt prooviti kiviviskamist. Vetevaim 
seadis saunasuuruse kivimüraka lingu, keerutas 
korda kümme ja paiskas selle siis Võrtsjärve kal- 
dale. 

Nüüd oli Kalevipoja kord. Kohisedes ja vingu- 


lõhe 

kukkusid rahad läbi 


Kui ta selle kübarasse puistas, 


auku kübara all ja kübar jäi ikka tühjaks. 


des lendas kivi läbi õhu ja kukkus maha alles Peipsi 
läheduses. 

»Selles sa võitsid,“ ütles Vetevaim. ,, Aga veame 
vägipulka !“ 

Kuid ka vägipulgaga polnud Vetevaimul õnne. 
Ta sikutas, nii et sooned venisid, kuid vastane jäi 
liikumatult istuma. Siis tõmbas Kalevipoeg. Vete- 
vana lendas õhku ja prantsatas seitsme versta taha 
rägastikku. 

Vetevaimult võidetud hõbe oli Kalevipojale 
väga kasulik. Tema kõrvu olid ulatunud kuuldu- 
sed lähenevast sõjaohust. Maa kaitseks tahtis ta 
ehitada mitu tugevat linna. Juba järgmisel hom- 
mikul otsustas ta minna Peipsi taha laudu 
ostma. 

Päikesetõusul ruttas Kalevipoeg teele. Peipsi 
kaldale jõudes otsis ta endale sobivat lotja. Kuid 
seal polnud neid ühtegi. Kalevipoeg seadis hõlmad 
vöö vahele ja sammus jalgsi läbi järve. Pihkvast 
ostis ta seljatäie laudu ja pöördus siis kodu poole 
tagasi. 

Paksu võsastiku varjus seisis sorts. Harjas- 
juukseline, kohmakas sorts puhus Peipsi pinnale 

Kaua rändas kannupoiss ühes Vetevaimuga veealustes 
koobastes. 

tugevat tuult. Ta tahtis Kalevipoja ühes lauakoor- 
maga lainetesse matta. Kuid Kalevipoeg ei hooli- 
nud vee vihasest mässust vähematki. Kergel sam- 
mul astus ta läbi voogude. Kui Kalevipoeg jälle 
kuival maal seisis, mõtles ta sortsi tempu tasuda. 
Aga Peipsi sorts oli pagenud juba pimedasse padri- 
kusse peitu. 

Kalevipoeg seadis lauakoorma uuesti õlale, 
murdis metsast kümnesüllase männi kepiks ja rän- 
das kodu poole. Äkki kargasid põõsastest välja 
kolm meest. Need olid Peipsi sortsi pojad. Pik- 
kade piitsadega, mille otsa olid seotud veskikivid, 
tungisid nad Kalevipojale kallale. 

»Pill tuleb pika ilu peale,“ pajatas Kalevipoeg 
ja hakkas oma vägevat keppi keerutama. Aga hab- 
ras mänd murdus. Tuli võtta lisa lauakoormast. 
Laud laua järel purunes sortside turjal. Koorem 
hakkas kahanema. Sortsid muutusid järjest julge- 
maks ja kippusid aina lähemale. 

»Löö serviti, löö serviti!“ hüüdis äkki põõsast 
peenike hääl. 

Kalevipoeg mõistis kohe, et nõu on hea. Juba 
esimesed serviti lauaga antud hoobid panid sortsid 

Siis tõmbas Kalevipoeg. 

valu pärast kisendama. Suures hirmus põgenesid 
kurjad elukad pakku. 

Kalevipoeg istus ja tõmbas hinge. 

»Tahaksin näha oma nõuandjat,“ ütles ta. ,Kes 
sa oled, väike piripill?“ 

»Siil olen,“ vastati põõsast. ,,Mina andsin 
sulle nõu.“ 

»Astu välja!“ lausus Kalevipoeg. ,,Tahan sind 
tänada, nagu kord ja kohus.“ 

»Oh,“ vastas siil õnnetult. ,Sellest ei tule küll 
midagi. Ma ei saa tulla soojast samblasängist kül- 
male murule. Taevataat unustas loomi luues mulle 
kasuka kinkimata.“ 

»Pole viga,“ trööstis Kalevipoeg. ,,Tule aga 
julgesti! Katsun muretseda sulle mõnusa keha- 
katte, mis sind kõige eest suudab kaitseda.“ 

Ta rebis oma kasuka hõlmast tükikese nahka ja 
andis siilile, kes külmast lõdisedes oli lagedale ilmu- 
nud. Nahatükist sai väike loom endale toreda okas- 
kasuka, üksnes kõht ja jalad jäid paljaks. Tänulik 
siil puges jälle samblasängi. 

Pihkvast toodud laudadest oli ainult mõni 
üksik terveks jäänud. Kalevipoeg otsustas minna 

Pihkvast ostis ta seljatäie laudu ja pöördus siis 
kodu poole tagasi. 


uue koorma järele. Kui ta lõpuks laudadega õnne- 
likult koju tagasi jõudis, kohtas ta õueväravas võõ- 
rast meest. 

See oli Olevipoeg, kuulus linnaehitaja. Olevi- 
poeg lubas ehitada suured linnad tugevate torni- 
dega ja kantsidega. Kalevipoeg tegi temaga kaubad 
kindlaks. Töö võis peatselt alata. 

üks linn rajati Kalevi kalmule, teine Laane- 
metsa lagendikule, kolmas Alutagusesse. Kalevi- 
poeg kandis kokku laudu, palke, kaljupanku ja 
paasi. Olevipoeg, Sulevipoeg ja Alevipoeg ehitasid 
hooned ja püstitasid vägevad kindlused. Kalevite 
kodu oli nüüd võimsalt kaitstud. Kaua aega elas 
rahvas segamatus rahupõlves. 

